Posle jednočasovne donkihotske borbe sa avetima bivšeg režima, gostovanje je završio neumesnim anegdotama o nekadašnjem gradonačelniku Beograda, Branku Pešiću, rekavši usput da je on projektovao "Beograđanku".
Da li u blaženom neznanju ili namernom izvrtanju istine, spojivši u jedno imena arhitekte Branka Pešića, autora projekta "Beograđanke", i Branka Pešića, gradonačelnika u vreme gradnje ove palate, reče da bi za takav posao izvršilac danas bio optužen za "sukob interesa".